نيميسيو اوسيجويرا سرفانتس

**نيميسيو أوسيجويرا سرفانتس** (بالاسبانى: Nemesio Rubén Oseguera Cervantes؛ 17 يوليه 1966 – 22 فبراير 2026)، ولقبه **إل مينشو**، هو تاجر مخدرات مكسيكى وزعيم بارز فى عصابة كارتل خاليسكو للجيل الجديد، وهى جماعه اجراميه منظمه مقرها خاليسكو. كان أكتر المطلوبين فى المكسيك، ومن أكتر المطلوبين فى الولايات المتحده.

كان مطلوب بتهمة تهريب المخدرات، والتورط فى الجريمه المنظمه، وحيازة أسلحه ناريه غير مرخصه. يقال أن إل مينشو كان مسؤول عن تنسيق عمليات تهريب المخدرات العالميه. و تحت قيادته، بقت عصابة كارتل خاليسكو للجيل الجديد  واحد من أبرز المنظمات الاجراميه فى المكسيك.

اتولد إل مينشو فى فقر مدقع فى ولاية ميتشواكان، واشتغل فى زراعة الأفوكادو، وانقطع عن الدراسه الابتدائيه قبل ما يهاجر بطريقه غير شرعيه لالولايات المتحده فى تمانينيات القرن الماضى. و بعد اعتقاله عده مرات، اترحل لالمكسيك فى أوائل التسعينيات، حيث عمل لصالح كارتل ميلينيو. و فى الاخر، ارتقى لقمة المنظمه الاجراميه دى، و أسس كارتل خاليسكو للجيل الجديد بعد اعتقال ومقتل عدد من رؤسائه.

كانت شهرته الوحشه  بسبب قيادته العدوانيه و أعمال العنف المثيره للجدل اللى ارتكبها ضد الجماعات الاجراميه المنافسه وقوات الأمن المكسيكيه على حد سواء. وبسبب الهجمات دى اخد اهتمام حكومى متزايد وحملة مطارده واسعه النطاق. وبتشتبه قوات الأمن فى أنه كان بيختبئ فى المناطق الريفيه فى خاليسكو، وجاماي، وسان أغوستين، وميتشواكان، وناياريت، وكوليما، و كان بيحرسها مرتزقة ذوو تدريب عسكرى سابق.

فى 22 فبراير 2026، اتقتل إل مينشو خلال عمليه عسكريه فى ولاية خاليسكو.

## الحياة المبكرة
اتولد نيميسيو أوسيغويرا ثيرفانتيس فى 17 يوليه 1966 فى المجتمع الريفى كولوتيتلان فى أغيليا فى ولاية ميتشواكان فى المكسيك، ويقال أن اسمه عند الولاده كان روبين لكنه غيره لنيميسيو تكريما لعرابه، واشتهر بلقبه إل مينشو و هو لقب مشتق صوتيا من اسم نيميسيو، كمان اتلقب بسيد الديوك بسبب حبه لمصارعة الديوك، و اتربا إل مينشو فى عائله فقيره بتعمل فى زراعة الأفوكادو و كان عنده خمس اخوه هما خوان وميغيل و أنطونيو ومارين و أبراهام، وساب الدراسه فى الصف الخامس الابتدائى عشان يشتغل فى الحقول، و فى سن 14 ابتدا حراسة مزارع الماريجوانا، بعدها قرر الهجره بشكل غير قانونى لولاية كاليفورنيا الأمريكيه فى التمانينيات بحثا عن حياه أفضل، واستخدم هناك أسماء مستعاره كتيره زى روبين أفيلا وخوسيه لوبيز برييتو وميغيل فالاديث وكارلوس هرنانديز مندوزا وروبيرتو سالغادو لاخفاء هويته، و فى سنة 1986 كان بيعيش فى منطقة خليج سان فرانسيسكو حيث اعتقلته الشرطه بتهمة حيازة ممتلكات مسروقه وحمل سلاح نارى، و بعد شهرين اتولد طفله الأول، وبتعتقد السلطات الأمريكيه والمكسيكيه أنه فى أواخر التمانينيات تورط فى تصنيع وتجارة الميثامفيتامين فى ريدوود سيتى مع صهره أبيجيل غونزاليس فالنسيا الملقب بإل كيويني، بعدها اعتقل مره تانيه سنة 1989 فى سان فرانسيسكو بتهمة بيع المخدرات واترحل لالمكسيك لكنه رجع لالولايات المتحده واستقر مجددا فى سان فرانسيسكو، و فى سبتمبر 1992 اعتقل بتهم مخدرات اتحاديه فى ساكرامنتو،  كان مع اخوه أبراهام جوه حانه تدعى إمبريال بسان فرانسيسكو لإتمام صفقة هيروين بقيمة خمس أونصات مقابل 9500 دولار، و كان أبراهام مسؤول عن الصفقه فى الوقت نفسه كان إل مينشو بيراقب المكان، وبحسب سجلات المحكمه أدرك إل مينشو أن الصفقة كانت كمين لأن الرجال اللى سلموه الفلوس قدموا أوراق مترتبه بدقه، وحذر اخوه عبر محادثه مسجله من التعامل مع الناس دى لأنهم على الأرجح رجال شرطه متخفيين، و بعد 3 أسابيع اعتقل الشقيقان، و أصر إل مينشو قدام المحكمه على براءته لكنه قرر الاعتراف بالذنب لحماية اخوه أبراهام اللى كان مهدد بالسجن المؤبد بسبب سجله الجنائى، واتحكم على إل مينشو بالسجن خمس سنين فى مركز بيغ سبرينج التعديلى فى تكساس اللى بيضم عدد كبير من المهاجرين غير النظاميين، و بعد الافراج عنه بشروط وترحيله لالمكسيك فى سن الثلاثين انضم لقوات الشرطه المحليه فى كابو كورينتيس وتوماتلان بولاية خاليسكو، بعدها ساب الشرطة وانضم لالجريمه المنظمه كعضو فى ميلينيو كارتل، و اتجوز   روزاليندا غونزاليس فالنسيا اخت  واحد من قادة الكارتل لتعزيز علاقته بالتنظيم، وبقى بعد كده من الشخصيات القياديه فى عالم الجريمه المنظمه جوه التنظيم ده.

## التهم الجنائية
منذ أوائل العقد 1 القرن الواحد والعشرين، فضل مكتب ادارة مكافحة المخدرات الأمريكيه فى لوس انجليس بيراقب أنشطة إل مينشو، حيث اكتشف توسع عمليات تهريب المخدرات التابعه لكارتل خاليسكو للجيل الجديد على المستوى الدولى، ففى سنة 2000 تبين أن إل مينشو متورط فى عمليات دوليه لتهريب الكوكايين والميثامفيتامين، بعد كده اتضح استخدامه للأسلحه الناريه لتسهيل نشاطه الاجرامى، و فى سنة 2007 كشفت ادارة مكافحة المخدرات الأمريكيه عن تورطه فى شحنة كوكايين كانت بتمر عبر كولومبيا وجواتيمالا والمكسيك وصولا لالولايات المتحده، كمان تم اكتشاف شحنه تانيه من الكوكايين جايه من كولومبيا عبر المكسيك لامريكا، و فى سنة 2009 اترصدت شحنه تانيه مصدرها اكوادور، بعدها اكتشفت شحنتان اضافيتان فى سنة 2013 انطلقوا من المكسيك لالولايات المتحده، لكن سنة 2014  شافت تحول كبير فى أسلوب عمل الكارتل، علشان تم رصد تنسيق إل مينشو لشحنة ميثامفيتامين انطلقت من المكسيك لاوستراليا بعدها لامريكا بالاعتماد على عصابات مقرها الصين، و فى 27 سبتمبر 2011 أصدرت النيابه العامه المكسيكيه أمر اعتقال بحقه مع عرض مكافأه قدرها 2 مليون بيزو مكسيكى مقابل معلومات تؤدى لالقبض عليه، و كان متهم بالانتماء لالجريمه المنظمه وحيازة أسلحه بشكل غير قانونى، و فى مارس 2014 وجهت محكمة مقاطعة كولومبيا الأمريكيه لائحة اتهام ضده بتتضمن تهريب المخدرات وقيادة منظمه إجراميه مستمره، حيث اتهم هو و أبيغال غونزاليس فالنسيا بتنسيق شحنات الكوكايين والميثامفيتامين من امريكا الجنوبيه عبر المكسيك لالولايات المتحده، كمان اتهمت المحكمه كارتل خاليسكو للجيل الجديد وكارتل لوس كوينيس بالتنسيق فى نقل عائدات المخدرات من الولايات المتحده لالمكسيك، إضافة لسعى المحكمه الجزئيه الأمريكيه فى تكساس لإدانته بجرائم تهريب مخدرات، و فى 18 ديسمبر 2017 اتقتل مستخدم اليوتيوب المراهق خوان لويس لاغوناس روزاليس جوه حانه فى خاليسكو بعد نشره مقاطع فيديو تضمنت اهانات لإل مينشو، و فى 15 اغسطس 2018 أعلنت النيابه العامه المكسيكيه عن مكافأه بتوصل ل30 مليون بيزو مقابل معلومات تؤدى لالقبض عليه بالتزامن مع تعاون أمنى بين السلطات المكسيكيه و إدارة مكافحة المخدرات الأمريكيه عشان يكشفوا عن البنيه الماليه للجريمه المنظمه، واترفعت المكافأه الأمريكيه على إل مينشو ل10 مليون دولار بعد ما كانت 5 مليون دولار ضمن  واحد من اكبر الزيادات فى تاريخ برنامج مكافآت المخدرات، و فى ديسمبر 2024 وصلت المكافأه ل15 مليون دولار، وفرضت وزارة الخزانه الأمريكيه عقوبات عليه سنة 2015 حسب  قانون تصنيف كبار مهربين المخدرات بسبب تورطه فى تهريب المخدرات دوليا، حيث جمدت الأصول المرتبطة بيه جوه الولايات المتحده، واتمنع المواطنين الامريكان من التعامل التجارى مع الكارتل أو شبكاته، واتفرضت عقوبات بعد كده على شركات و أفراد قدموا دعم مالى أو لوجستى للكارتل بهدف إضعاف شبكته الداخليه، و فى فترة الولايه الرئاسيه التانيه لدونالد ترامپ اتصنف إل مينشو كارهابى عالمى بسبب دوره فى أزمة الفنتانيل وتصاعد أعمال العنف، بعد تصنيف كارتل خاليسكو للجيل الجديد كمنظمه ارهابية أجنبيه وكيان ارهابى عالمى.

## وفاته
فى 22 فبراير 2026، ألقت القوات المسلحه المكسيكيه القبض على إل مينشو فى عمليه أمنيه فى تابالبا، خاليسكو، لكنه مات متأثرا بجراحه اللى أصيب بيها فى تبادل لضرب النار وقت نقله لمكسيكو سيتى.

أدت العملية لبداية اشتباكات فى المنطقه، سببت  احراق الكتير من المركبات فى اماكن ولاية خاليسكو. و أفادت الشرطة بوقوع اشتباكات مسلحه وانفجارات خلال الاشتباكات دى. وقامت جماعات اجراميه بقطع الطرق بمركبات مشتعله فى خاليسكو وولايات غواناخواتو وناياريت وميتشواكان وتاماوليباس.

## لينكات برانيه

 
## مصادر

 

تصنيف:المكسيك
تصنيف:تاجر مخدرات
تصنيف:زعيم مافيا